L'ORQUESTRA HORTA SUD CELEBRA EL SEU PRIMER ENCONTRE AMB 34 MÚSICS
24/05/2022

# L'ORQUESTRA HORTA SUD CELEBRA EL SEU PRIMER ENCONTRE AMB 34 MÚSICS

*   24/05/2022
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=20632

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20632%2F0&title=Ajuntament%20d%27Alaqu%C3%A0s.%20Premsa.L%27ORQUESTRA%20HORTA%20SUD%20CELEBRA%20EL%20SEU%20PRIMER%20ENCONTRE%20AMB%2034%20M%C3%9ASICS)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20632/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20632/24052022whatsapp_image_2022-05-24_at_12_41_14_pm_1_Form_4.jpg)](https://www.alaquas.org/ficheros/documentos/2022/2/20632/24052022whatsapp_image_2022-05-24_at_12_41_14_pm_1_Form_10.jpg "<a href='https://www.alaquas.org/ficheros/documentos/2022/2/20632/24052022whatsapp_image_2022-05-24_at_12_41_14_pm_1_Form_10.jpg' target=_blank><i class='fa fa-external-link' aria-hidden='true'></i>.L'ORQUESTRA HORTA SUD CELEBRA EL SEU PRIMER ENCONTRE AMB 34 MÚSICS</a>")

La formació inicia la seua trajectòria a les instal·lacions de la Unió Musical d'Alaquàs amb la presentació del projecte, una jornada formativa i un assaig conjunt

Comença la trajectòria de l’Orquestra Horta Sud. Les instal·lacions de la Unió Musical d’Alaquàs van acollir el passat dissabte 21 de maig el primer encontre d’aquest projecte musical que té com objectiu principal continuar la formació dels músics que formen una orquestra.

L’encontre, al qual es va apropar per a saludar l’Alcalde d’Alaquàs Toni Saura, es va iniciar amb la recepció de les 34 persones que participaren en aquesta primera cita i la presentació del projecte per part de l’equip promotor de l’Orquestra així com de l’equip artístic i acadèmic. Després de la visita a les instal·lacions es va realitzar la jornada formativa amb classes per instruments: violins amb els professors Esther Vidal i Enrique Llorens, violes amb el professor Francesc Gayà, violoncel amb la professora Marina Sanchis, contrabaix amb el professor Frank Roche, vent de Fusta amb el professor José Teruel, vent metall amb el director de l’Orquestra Horta Sud, Juan Luis Martínez. A continuació va tindre lloc el dinar i un assaig grupal i la gravació d’un video promocional.

Els ambiciosos objectius de l’orquestra estaràn a carrec de Juan Luis Martínez, Catedràtic de Direcció del “Real Conservatorio Superior de Música de Madrid” i Enric Parreño, Director del Centre d’Ensenyaments Professionals de Música de la Unió Musical d’Alaquàs, a la direcció artística i Óscar Abad, Cap d’Estudis Centre d’Ensenyances Professionals de Música de la Unió Musical d’Alaquàs, com a coordinador acadèmic. L’equip tècnic estarà format pels professors: Esther Vidal i Enrique Llorens (violí), Francesc Gayà (viola), Marina Sanchís (violoncel), Frank Roche (contrabaix), José Teruel (vent fusta), Bernardo Cifres (vent metall).

El projecte compta amb el suport de la Mancomunitat Intermunicipal de l’Horta Sud, dels ajuntaments d’Alaquàs, Aldaia, Benetússer, Mislata, Picassent i Xirivella i d’entitats com Caixa Popular i Comat S.C.V, que aposten per la formació i la innovació musical i pel creixement del patrimoni artìstic i cultural de la Mancomunitat. L’orquestra estarà formada per una plantilla variable, al voltant de 40 músics, amb la possibilitat d’aumentar el nombre en funció de les dimensions del projecte. L’Orquestra facilitarà la connexió entre el món de la formació musical i l'àmbit professional en un ampli espectre, des de la recuperació de patrimoni artístic arribant a la investigació i innovació musical, en un entorn ètic d'educació en valors, comunicació honesta i preparació focalitzada en l'excel·lència en tots els àmbits